CELEX: 62008CN0333
Language: et
Date: 2008-07-18 00:00:00
Title: Kohtuasi C-333/08: 18. juulil 2008 esitatud hagi — Euroopa Ühenduste Komisjon versus Prantsuse Vabariik

8.11.2008   
            
            
               ET
            
            
               Euroopa Liidu Teataja
            
            
               C 285/16
            
         18. juulil 2008 esitatud hagi — Euroopa Ühenduste Komisjon versus Prantsuse Vabariik
   (Kohtuasi C-333/08)
   (2008/C 285/27)
   Kohtumenetluse keel: prantsuse
   Pooled
   
      Hageja: Euroopa Ühenduste Komisjon (esindaja: B. Stromsky)
   
      Kostja: Prantsuse Vabariik
   Hageja nõuded
   
               —
            
            
               Tuvastada, et kuna Prantsuse Vabariik on proportsionaalsuse põhimõtet rikkudes kehtestanud eelneva loa taotlemise korra abiainetele ja toiduainetele, mille valmistamisel on kasutatud teistest liikmesriikidest pärit ja seal seaduslikult toodetud ja/või turustatud abiaineid, siis on Prantsuse Vabariik rikkunud EÜ lepingu artiklist 28 tulenevaid kohustusi;
            
         
               —
            
            
               mõista kohtukulud välja Prantsuse Vabariigilt.
            
         Väited ja peamised argumendid
   Komisjon viitab oma hagis abiaineid puudutavatest Prantsuse õigusnormidest tulenevatele kaubanduspiirangutele. Kehtestades eelneva loa taotlemise korra nendele toodetele kui ka toiduainetele, mille valmistamisel on kasutatud teistest liikmesriikidest pärit ja seal seaduslikult toodetud ja/või turustatud abiaineid, muudavad need õigusnormid nimelt nende toiduainete ja abiainete turustamise raskemaks ja kulukamaks ning takistavad seega ühendusesisest kauplemist.
   Komisjoni arvates võib teatavatel asjaoludel eelneva loa taotlemise kord olla õigustatud rahvatervise kaitse seisukohalt, kuid see kord peab igal juhul vastama proportsionaalsuse kriteeriumile ja kinni pidama kohtupraktikas ette nähtud tingimustest, eriti Euroopa Kohtu 5. veebruari 2004. aasta otsuses kohtuasjas C-24/00: komisjon vs. Prantsusmaa nimetatud tingimustest. Kõnesoleval juhul on mitu neist tingimustest aga puudu, asjassepuutuvate õigusnormidega ette nähtud menetlused ei ole lihtsalt ligipääsetavad ega kiired ning loa andmisest keeldumise korral ei ole ette nähtud kohtusse pöördumise võimalust.